b"\n_START_ARTICLE_\nPuntal (vaixell)\n_START_SECTION_\nHist\xc3\xb2ria\n_START_PARAGRAPH_\nAlgunes descripcions de vaixells antics, indicant les dimensions principals d'una nau, parlen de: llarg, ample i alt. El concepte de puntal no era habitual, si existia en la ment dels usadors i constructors...\n_START_SECTION_\nUtilitat\n_START_PARAGRAPH_\nUn dels par\xc3\xa0metres m\xc3\xa9s importants en un vaixell mercant \xc3\xa9s la capacitat de c\xc3\xa0rrega. Aquesta capacitat ha estat mesurada o avaluada en \xc3\xa0mfores, salmes, b\xc3\xb3tes, tones de diverses mides,... El puntal d'una nau (mesurat d'una manera determinada, en cada cas) es fa servir en totes les f\xc3\xb3rmules de c\xc3\xa0lcul de l'arqueig o capacitat de c\xc3\xa0rrega te\xc3\xb2rica de la nau esmentada.\n_START_SECTION_\nProblem\xc3\xa0tica real\n_START_PARAGRAPH_\n\xc3\x89s impossible donar una definici\xc3\xb3 senzilla de puntal que sigui v\xc3\xa0lida en tots els casos. Hi ha molts tipus de vaixells i sistemes constructius molt diferents.\n_START_SECTION_\nVariants de construcci\xc3\xb3\n_START_PARAGRAPH_\nLes diferents definicions de puntal s\xc3\xb3n convencionals: s'estableixen per conveni. En alguns casos, les mesures reals per a cada sistema constructiu (i cada definici\xc3\xb3) s\xc3\xb3n molt semblants. En altres exemples les difer\xc3\xa8ncies s\xc3\xb3n molt grans.\n_START_SECTION_\nDefinici\xc3\xb3 1\n_START_PARAGRAPH_\nLa mesura del puntal com a element constructiu determina la dist\xc3\xa0ncia que hi ha entre la part superior de la sobrequilla i la part inferior del bau (en la part central). El puntal, abans de muntar-se, \xc3\xa9s m\xc3\xa9s llarg pel fet d'anar encaixat a la base i a la part superior.\n_START_SECTION_\nDefinici\xc3\xb3 2\n_START_PARAGRAPH_\nEl puntal \xc3\xa9s la dist\xc3\xa0ncia vertical que hi ha entre la part superior de la sobrequilla (o el pla de sentina) i la part m\xc3\xa9s baixa i interior de la coberta (situada a una banda). (Nota: aquesta definici\xc3\xb3 \xc3\xa9s una de les m\xc3\xa9s tradicionals i preferible a altres).\n_START_SECTION_\nDefinici\xc3\xb3 3\n_START_PARAGRAPH_\nEl puntal \xc3\xa9s la dist\xc3\xa0ncia que hi ha entre la part superior del folre (llata m\xc3\xa9s propera a la sobrequilla) i la part m\xc3\xa9s baixa (i interior) de la coberta (situada a una banda).\n_START_SECTION_\nExemple de puntal en el c\xc3\xa0lcul de l'arqueig\n_START_PARAGRAPH_\nUna obra de 1751 explica de manera detallada (i relativament precisa i entenedora) de calcular l'arqueig d'una nau a partir del puntal, entre altres magnituds."